CELEX: 62013TN0634
Language: bg
Date: 2013-11-29 00:00:00
Title: Дело T-634/13: Жалба, подадена на 29 ноември 2013 г. — Arctic Paper Mochenwangen/Комисия

1.2.2014   
            
            
               BG
            
            
               Официален вестник на Европейския съюз
            
            
               C 31/17
            
         Жалба, подадена на 29 ноември 2013 г. — Arctic Paper Mochenwangen/Комисия
   (Дело T-634/13)
   2014/C 31/29
   Език на производството: немски
   
      Страни
   
   
      Жалбоподател: Arctic Paper Mochenwangen GmbH (Волпертсвенде, Германия) (представител: S. Kobes, Rechtsanwalt)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени член 1, параграф 1 от Решение 2013/448/ЕС на ответника от 5 септември 2013 година относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО (1) на Европейския парламент и на Съвета (C(2013) 5666, ОВ L 240, стр. 27), доколкото се него се отказва вписването на посочените в приложение I, буква А инсталации с идентификатори DE000000000000563 в списъка на попадащите в обхвата на Директива 2003/87/ЕО съоръжения, предоставен съгласно член 11, параграф 1 от Директива 2003/87/ЕО на Комисията от страна на Германия, и на съответните предварителни годишни количества на квотите за емисии, които следва да бъдат разпределени безплатно за тези инсталации,
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят посочва по същество следните правни основания:
   
               —
            
            
               Обжалваното решение, в оспорваната му от жалбоподателя част, нарушавало Директива 2003/87/ЕО и Решение 2011/278/ЕО (2). Освен това решението било несъвместимо с принципа на пропорционалност и с Хартата на основните права на Европейския съюз.
            
         
               —
            
            
               Решение 2011/278/ЕС не било пречка за допълнително предварително прехвърляне на безплатни квоти като компенсация поради прекомерна тежест. Във всеки случай гаранциите, предвидени в Хартата на основните права на Европейския съюз, в частност основните права на свобода на стопанската инициатива и на собственост, както и принципът на пропорционалност изисквали специално разпределяне в особено тежки случаи като компенсиране за прекомерни тежести в резултат на търговията с квоти.
            
         
               —
            
            
               На последно място, жалбоподателят изтъква нарушение на изискванията, свързани с правото на добра администрация съгласно член 41 от Хартата на основните права на Европейския съюз. Преди постановяването на решението на жалбоподателя не била дадена възможност да изложи становище.
            
         
      (1)  Директива 2003/87/ЕО на Европейския Парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, стр. 32; Специално издание на български език, 2007 г., глава 15, том 10, стр. 78).
   
      (2)  Решение на Комисията от 27 април 2011 година за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (нотифицирано под номер C(2011) 2772) (ОВ L 130, стр. 1).